‘अलर्टनेस स्कैनर’ (Alertness Scanner) नामक इस ऐप को अमेरिका के कॉर्नेल विश्वविद्यालय के अनुसंधानकर्ताओं ने विकसित किया है। विश्वविद्यालय में पीएचडी के छात्र विंसेंट डब्ल्यू एस त्सेंग ने कहा कि सतर्कता को मापने के पारंपरिक तरीके जटिल होते हैं। इनमें अक्सर उपकरणों को पहनना पड़ता है। शोधकर्ता सतर्कता को सहजता और निरंतरता से मापने का तरीका विकसित करना चाहते थे, जिसके लिए उन्‍होंने यह ऐप तैयार किया। त्सेंग ने कहा, ‘चूंकि लोग दिन भर में अपना फोन बार-बार इस्तेमाल करते हैं तो हमने सोचा कि सतर्कता को मापने के लिए फोन को एक उपकरण के तौर पर इस्तेमाल कर सकते हैं।’